เกษม ดวงแพงมาต

เกษม ดวงแพงมาต"พระเกษม" ยอมลาสิกขา หลังเสพเมถุนกับลูกศิษย์ หันนุ่งขาวห่มขาวปฏิบัติธรรมที่สำนักสงฆ์แทน, โพสต์ทูเดย์, 18 มกราคม 2558, สืบค้นวันที่ 18 มกราคม 2558 หรือ อดีตพระเกษม อาจิณฺณสีโล (เกิด 13 มีนาคม พ.ศ. 2503) เป็นที่รู้จักจากคดีหมิ่นศาสนาและคลิปแสดงการกระทำไม่เหมาะสมต่อพระพุทธรูป ต่อมาเกษมยอมรับว่าได้เสพเมถุนทางเวจมรรคกับลูกศิษย์ชายคนหนึ่ง ซึ่งเหตุการณ์ดังกล่าวพระราชปริยัติบัณฑิต เจ้าคณะจังหวัดเพชรบูรณ์ได้มีความเห็นว่าเกษมขาดจากความเป็นพระแล้ว"พระเกษม" ขาดจากความเป็นพระแล้ว, เดลินิวส์, 17 มกราคม 2558, วันที่สืบค้น 17 มกราคม 2558 ในที่สุดเกษมยอมลาสิกขาบทเมื่อวันที่ 18 มกราคม พ.ศ. 2558 สามวันต่อมาคณะสงฆ์จังหวัดเพชรบูรณ์มีมติว่าเกษมไม่สามารถกลับมาบวชเป็นภิกษุได้อีกคณะสงฆ์ฟันธง‘สมีเกษม’บวชอีกไม่ได้, คม ชัด ลึก, 21 มกราคม 2558, สืบค้นวันที่ 21 มกราคม 2558

 ประวัติ 
เกษม ดวงแพงมาต เกิดวันที่ 13 มีนาคม พ.ศ. 2503 ที่จังหวัดอุดรธานี เป็นบุตรนายยอย ดวงแพงมาต (บุตรนายก่าน ดวงแพงมาต) กับนางเก้ง จิรโชติ (บุตรีนายโก่ จิรโชติ) 

อุปสมบทที่วัดไชยาราม ตำบลเชียงพิณ อำเภอเมืองอุดรธานี จังหวัดอุดรธานี เมื่อปี พ.ศ. 2529 ได้รับฉายาในอุปสมบทว่า "อาจิณฺณสีโล" เมื่ออุปสมบทแล้ว ได้จาริกท่องเที่ยวตามสถานธรรม และป่าเขาทั่วไป จนเมื่อปี พ.ศ. 2534 ได้ปักกลด และประพฤติธุดงค์ ที่บริเวณป่าเขา หมู่บ้านห้วยยางทอง ตำบลวังกวาง ซึ่งไม่ไกลมากนักจากที่พักสงฆ์ป่าห้วยผึ้ง (วัดป่าสามแยก) ต่อมาเมื่อ ปี พ.ศ. 2538 จึงตกลงพักจำพรรษาที่ ที่พักสงฆ์วัดป่าสามแยกเพื่ออาศัยเป็นที่ปฏิบัติกิจวัตร และสั่งสอนธรรมะ ร่วมกับพระเฉลิม ภิกษุจากวัดป่าบ้านตาด จากนั้นพระภิกษุสงฆ์กับทั้งนักปฏิบัติธรรมะด้วยกันนั้นต่างก็ช่วยกันดูแลบำรุงป่าเขาที่แห้งแล้ง ด้วยการเพิ่มพืชพันธุ์ไม้ให้กับ ป่าเขาบริเวณนั้นซึ่งแต่ก่อนมีสภาพเสื่อมโทรม

สมัยที่ยังเป็นพระภิกษุ เกษมมีชื่อเสียงมากจากสอนพระพุทธศาสนาโดยอ้างอิงพระไตรปิฎกไว้เป็นตัวอย่างในการอ้างแหล่งข้อมูลทางวิชาการ และเผยแพร่ในสื่อต่าง ๆ รวมทั้งสื่อออนไลน์ เช่น ยูทูบ เว็บไซต์ เป็นต้นเอกสารข้อมูลศาลจังหวัดหล่มสัก คำแถลงการณ์ปิดคดี

 อ้างอิง 

หมวดหมู่:บุคคลจากจังหวัดอุดรธานี
หมวดหมู่:สมี
หมวดหมู่:ชาวไทยที่มีความหลากหลายทางเพศ